Elo-syyskuu 2024

Tiedote alueiden asukkaille: nettisivut yms.

# Löydä itsellesi tai läheisellesi mukavaa toimintaa syksyksi Lähellä.fi-palvelusta

Etsitkö itsellesi tai läheisellesi mukavaa toimintaa syksyksi? Oletko jo tutustunut järjestöjen toimintaan?

Kiinnostaisiko sinua esimerkiksi vapaaehtoistehtävät samanhenkisessä seurassa? Tai haluaisitko osallistua luontoretkelle, johonkin kerhoon tai tapahtumaan?

Lähellä.fi kokoaa järjestöjen tarjonnan yhteen osoitteeseen. Voit osallistua järjestöjen toimintaan matalalla kynnyksellä ja monesti myös maksutta. Lähellä.fi-palvelusta voit hakea:

* tapahtumia, tilaisuuksia, luentoja ja näyttelyitä
* harrastustoimintaa, kerhoja, leirejä ja retkiä
* tukea ja apua
* vertaistukea, keskusteluapua, neuvontaa
* vapaaehtoistehtäviä

Tutustu järjestöjen tarjontaan ja löydä syksyksi kivaa toimintaa!

## Mikä on Lähellä.fi?

Lähellä.fi on valtakunnallinen ja alueellinen palvelu, joka kokoaa yhteen sijaintiin tietoa järjestöjen ja yhdistysten tuottamasta monipuolisesta hyvinvointia ja terveyttä edistävästä toiminnasta, harrastusmahdollisuuksista sekä avoimista vapaaehtoistehtävistä.

**Lisätietoja:**

 Tukea ja apua: <https://www.lahella.fi/tukea-ja-apua>

 Harrastukset ja vapaa-aika: <https://www.lahella.fi/harrastukset-ja-vapaa-aika>

 Vapaaehtoistoiminta: <https://www.lahella.fi/vapaaehtoistoiminta>